
NOVAĴO 

Ne nur al mi sed al ĉiuj 

En la lasta aprilo Osmo Buller re-transprenis la ĝeneralan direktoron de UEA kaj siatempe estis en 
la olcupiteco. Spite al tio Osmo Buller nelonge tumis sin al la projelcto "Gemelaj Urboj", en sia 
retmesaĝo li skribis: "Kara amiko, Jam kelkfoje mi intencis skribi al vi, sed aliaj urĝaj taskoj 
malhelpis tion. Nun mi tamen sukcesas sendi al vi kelkajn liniojn, antaŭ ĉio por lcore gratuli vin 
pro via aktivado sur la kampo de ĝemelurba agado. En mallonga tempo vi sukcesis fari mirindan 
laboron, kies plej sentebla signo estas via reta bulteno. La bulteno kunigas jam multajn aktivulojn 
tra la tuta mondo kaj estas por ili riĉa fonto de ideoj, ĉar ĝiaj raportoj ebligas al ĉiu leganto lemi el 
la spertoj de aliaj agantoj. Lastatempe mi legis n-ron 9 de la Informilo de Gemelaj Urboj. Tre riĉa 
enhavo denove, kun bela omaĝo al s-ro Stanley Nisbet. Mian intereson kaptis ankaŭ la artikolo 
pri Tampereo, urbo el mia propra lando kun vigla loka movado..." La vortoj de Osmo Buller 
kuraĝigis min, mi pensis, kaj ĉiujn partoprenantajn kaj subtenantajn la projekto. Tio intense 
esprimis la atenton de UEA al la progreso de la projelcto. Menciindas, ke s-ro Osmo Buller ĉiam 
subtenis la projekton. Tion sciis ĉiuj legintaj nian revueton.—komisiito 

Salutvortoj al Michela Lipari 

Mi ne kontaktus ŝin sen Esperanto, mi ne amikiĝus kun ŝi sen Esperanto, mi ne havus ŝancon 
kunlabori kun ŝi sen la projekto "Gemelaj Urboj". Siaj karaterizoj je optimismo, klereco kaj 
zorgemo faris sur min profundan impreson. Si estas unu el la gravaj kontribuantoj de la projekto. 
De fermentado de laborplano de la projekto al ĝia funkciigo ŝi partoprenis la tuton, la konciza 
laborplano de la projekto rezultis el ŝia saĝeco. A1 ĉiu numero de Infonnilo de Gemelaj Urboj ŝi 
aldonis siajn komentariojn kaj kuraĝon. Ekde la naskiĝo de la projekto ŝi klopodis por ĝia 
progreso. Estis ŝia aktiveco kiu unuafoje aperigis raporton pri ĝemelaj urboj en la kongresaj 
dokumentoj de la 87-a UK. Estis ŝia iniciatemo kiu igis la projekton fariĝi la diskutotemo dum la 
88-a UK. Estis ŝia efilca penado kiu sukcesigis kaj garantiis la ghustatempan okazon de la unua 
kunveno pri ĝemelaj urboj dum la 89-a UK. Mi sentis plezurecon en kunlaboro kun ŝi. Ŝi ja estas 
s-ino Michela Lipari, elcs-estrarano de UEA kaj unu el la unuaj funlcciuloj de la projekto. Ŝia 
instigo helpis min venki malfacilaĵojn, ŝia gvido akcelis min progresigi la projekton. Aperinte la 
nova estraro de UEA en la 89-a UK s-ino Michela Lipari ne plu estis la funlcciulino, sed oni 
neforgesis ŝian kontribuon al la projekto. Ĉi tie kiel komisiito de la projekto mi kore dankas s-inon 
Michela Lipari pro sia elstara faro al la projekto, mi profunde kredas, ke ŝi daŭrigos sian subtenon 
al la projekto..Wu Guojiang 

La projekto, parto de laborplano de UEApor 2003-2005 

Antaŭ la 89-a UK ĉiu komitatano ricevis kelkajn dokumentojn de UEA. En la raporto de Renato 
Corsetti pri la laborplano menciis la projekton en la sekcio "Utiligado" de la plano de UEA—2003- 
2005. Estis tiel skribita: UEA subtenu la utiligon de Esperanto fare de lolcaj Esperanto-kluboj en 
pluraj manieroj kaj tute aparte serve al la sistemo de rilatoj inter ĝemelaj urboj. 




Signifa vizito, grava okazo 

S-ro Yas Kavvamura laboras kiel redaktoro de la japana gazeto "Nova Vojo" kaj ĝenerala 
direktoro de EPA (Esperanto-Propaganda Asocio), kiuj loĝas en la urbo Kameoka. En la pasinta 
septembro li partoprenis karavanon kun 31 personoj gviditan de s-ro Kurijama Masataka, urbestro 
de Kameoka, al Aŭstrio por celebri la 40-an ĝemeliĝon de du urboj: Kameoka lcaj Knittelfeld. 

En Aŭstrio s-ro Yas ĉeestis serion da festaranĝoj, inkluzive de kunsido, festoceremonio, arbo- 
plantado, vespermanĝ-kunveno, vizitoj al muzeo, memorŝtono kaj mezlemejo, ktp. Li esprimis 
siajn salutovortojn al la publiko en la urbo-halo de Knittelfeld. 

En Intemacia Esperanto-Muzeo en Vieno li persone vidis la atestilon pri ĝemeliĝo inter la du 
urboj skribitan en tri lingvoj: germana, Esperanto kaj japana, en la 14-a de aprilo, 1964. En la 
atestilo havis tian enhavon: "Post unuanimaj decidoj de iliaj laŭ konstituciaj reprezentantoj 
15.10.63 La urboj Kameoka en Japanujo kaj Knittelfeld en Stirio, Aŭstrio decidis kaj proklamas 
sian ĝemeliĝon, ĉar ili deziras, tiel esprimi sian sinceran kaj firman pacamon donante ekzemplon 
al tuta la mondo." Post 40 jaroj en Rnittelfeld li honore vidis la tutan proceson de deklaracio- 
subskribo kiu estis plenumita de la nunaj du urbestroj: s-ro Schafarik (Knittelfeld) kaj s-ro 
Kurijama (Kameoka) por festo de la 40-a datreveno. La tuta enhavo de la deklaracio skribita en tri 
ligvoj japana, Esperanto kaj germana, estas: ke "Memore al 40jara jubileo de sia ĝemeliĝo por sia 
amikeco en paco du urboj, Kameoka kaj Knittelfeld, deklaras al la mondo, ke ni antaŭenpuŝos 
fortan deziron por realigi pacon, en sinceraj kaj firmaj voloj: dezirante la unuiĝon sub konstanta 
paco, grandanimeco kaj reciproka interkonsento. Kiel la signo de danko ni aldonas nomojn de du 
advokatoj de nia ĝemeliĝo: s-ro Eizo ITO el Kameoka, d-ro Adolf Harbedl el Knittelfeld.". Indas 
mencii, ke S-ro Eizo ITO kaj d-ro Adolf Harbedl ja estas esperantistoj! 

Sur la strato nomata "Kameoka-strato" en la urbo, s-ro Yas ankaŭ vizitis la memorŝtonon de 
ĝemeliĝo, kies Esperanto-signo estis aldonita de s-ro Schafarik, kiu funde alte taksas E-ton kaj la 
movadon lcaj esprimis, ke eĉ se preskaŭ neniuj esperantistoj estas en la urbo. sekvonta aktuala 
temo estu krei E-komunumon en la urbo. (resumita el la raporto de s-ro Yas Kawamuro) 

[komentario] La vizito de s-ro Yas al Aŭstrio estis sukcesa vizito. Gemeliĝo inter Knittelfeld 
kaj Kameoka estis modelo kaj ekzemplo de Esperanto aplikita al interurba ĝemeliĝo. La atestilo 
kaj deklaracio estis gravaj dokumentoj progresigi la projekton "Gemelaj Urboj". Ĉi tie mi 
esprimas mian elkoran saluton al la du urbestroj kun sincera amo al paco kaj Esperanto, kaj al 
Herbert, Christian, Leopord, Martin kaj liaj koleginoj, kiuj Esperante helpis la agadon de s-ro Yas 
en Vieno kaj Knittelfeld.—la komisiito 

Forpaso de s-ro Gerrit J. Brons 

La komisiito triste infonniĝis, ke subtenanto de nia projekto kaj entuziasma leginto de Informilo 
Gemelaj Urboj, delegito de UEA en Maassluis, Nederlando, s-ro Gemt J. Brons forpasis en la 12- 
a de novembro, 2004. La komisiito sendis al la familio de s-ro Gerrit la funebran saluton pere de s- 
ro Cor Brons, filo de Gerrit. 

La projekto allogis grandan atenton en Zamenhof-festo de LEA 

Liaoning-provinca Esperanto-Asocio (LEA), Ĉinio, okazigis Zamenhof-feston en la pasinta 
decembro en la gubemio Qingyuan. La komisiito faris specialan raporton pri la projekto "Gemelaj 


Urboj", kiu vekis grandan intereson de ĉeestintoj, inkluzive de la estroj de la gubemia registaro. 


Honoro al la komisiito 

En septembro surbaze de kontribuo al Esperanto Liaoning-provinca Federacio de Socisciencaj 
Asocioj oficiale engaĝis s-ron Wu Guojiang, kaj alian samideaninon, s-ino Jiao Xiyang el LEA 
kiel provincajn konsultajn specialistojn pri popularigo de socisciencoj. 

La projekto en gazeto 

1. S-ro Zhang Shaoji, prezidanto de Guangzhou-urba Esperanto-Asocio lcaj entuziasma 
subtenanto de la projekto, menciis la unuan kunvenon pri ĝemelaj urboj en sia artikolo "Mia UK" 
aperinta en n-ro 3 Verda Spiko, trimonata organo de Guangdong-provinca Esperanto-Asocio, 
Cinio. Li invitite prelegis en Intemacia Kongresa Universitato de la 89-a UK. 

2. N-ro 8-10, 2004, Informilo de Cina Esperanto-Ligo raportis la unuan kunvenon pri ĝemelaj 
urboj en siaj kongresaj numeroj, nome, en n-ro 8-10, 2004. 

URBA STILO KAJ TRAJTO 

Hanojo kaj sia Intemacia Esperanto-Konkurso 

Tre estimataj gesinjoroj, karaj gekamaradoj, karaj gesamideanoj, 

Okaze de la 1000-a jubileo de Thang Long (malnova nomo de Hanojo),—1010-2010—HANEA 
(Hanaja Esperanto-Asocio) organizas Intemacian Esperantan Konkurson por ĉiuj geesperantistoj 
en la tuta rnondo lciuj scipovas Esperanton kaj simpatias al nia lando, nia ĉefurbo. La konkurso 
daŭras 10 jarojn ekde 2000 ĝis la fino de la jaro 2010. La lingvo uzata estas Esperanto lcaj la 
konkurso estas rezervata nur por eksterlandanoj. 

Komence de la jaro 2000, ĝis nun, ni jam efektivigis 3 fojojn de la lconkurson. Kaj ĉiu konkurso 
solvas unu dinastion de la historio de Vjetnamio. Jene estas la bilanco de 3 konkursoj jam 
plenumitaj: 

- La unuafojon partoprenis 123 konkursintoj de 35 landoj. 

- La duafojon partoprenis 105 konkursintoj de 29 landoj. 

- La triafojon partoprenis 116 konkursintoj de 26 landoj. 

Pri la longeco de la dinastio de LE - posta, la kvara etapo lanĉita en ĉiujaro daŭras solvi tiun 
dinastion en 5 demandojn. 

Multaj konkursintoj esprimas sian simpation al nia ĉefurbo, nia popolo, priskribita per emociaj 
vortoj "Se mi ĝuste respondas, mi tuj sendas mian foton. Se mi eraras, sciigu min kaj mi tuj sendos 
alian konkursaĵon" (s-ro PENG, Wuhan, Huibei provinco, Cinio), kaj "Mi jam estis en Hanojo, ĉio 
bone kuŝas en mia menso, vere dirite, en mia koro" (Sino Testuto, Italio). La premioj estas 
modestaj, sed la afabla kontribuo de konkursintoj stimulas nin ege antaŭenpuŝi nian komunan 
noblan laboron. 

Kiel jam anoncite, pliaj detaloj kaj la rezultoj de la lconkurso legeblas ĉe la ttt-ejo: 
http://www.hanea.vnn.vn Por aliaj samideanoj, ni invitas ĉiujn partopreni la kvaran konkurson 
fiksita por la jaro 2004, kaj ni deziras al ili bonan sukceson en la lotado de la futuraj premitoj. 
Bonvenon al vi ĉiuj. (ĉi teksto estis la tuta parolado farita de s-ro Le Thanh Thuoc, vic-prezidanto 
de Vjetnamia Esperanto-Asocio en la unua kunveno pri ĝemelaj urboj, la redaktoro faris nenian 
ĝustigon krom aldono de la titolo). 



INTER ĜEMELAJ URBOJ 

Kunlaboro inter ĝemelaj urboj Changzhou kaj Takatuki 

La 89a Universala Kongreso de Esperanto okazos en julio lcurantjare en Pekino, Ĉinio, kies E- 
movado jam multe progresas kaj disvolviĝas post la 71-a Universala Kongreso de Esperanto en 
Pekino en 1986. La lokaj E-movadoj en Ĉinio multe kaj aktive akcelis kaj akcelas la landan E- 
mavadon. Ĉar lokaj E-movadoj estas fundamentoj de la landa E-movado. Ne povas esti la landa 
movado sen la lokaj movadoj. 

De 1988 nia urbo Changzhou en provinco Jiangsu, kiu situas meze inter Shanghaj kaj Nankino, 
havas ĝemelan rilaton al la urbo Takatuki, Japanio. Aparte menciindas, ke nia asocio Changzhou-a 
Esperanto-Asocio ĝemeliĝis al Esperanto-Societo en Takatuki jam en 1986, du jarojn pli frue ol 
kiam ambaŭ urbestroj oficiale subskribis la kontrakton de la ĝemelaj urboj. 

Iun vesperon en januaro de 1986 esperanta elsendo de Ĉina Radio Intemacia (ĈRI) diskonigis la 
novaĵon pri la fondiĝo de la Changzhou-a Esperanto-Asocio. Aŭdinte tion la membrino de 
Esperanto-Societo en Takatuki s-ino Takeuti Tomiko, nia estimata kaj forpasinta amikino, kiu estis 
unu el la plej fidelaj aŭskultantoj de ĈRI, tuj sin tumis al Ĉina Esperanto-Ligo kun la peto ke ĝi 
sciigu al ŝi la adreson de la iniciatintoj. Baldaŭ ŝi ricevis la unuan leteron de s-ro Zhang Zhenzhi, 
la tiama prezidanto de Changzhou-a Esperanto-Asocio. Li estis jam 70-jara malnova esperantisto, 
kiu sin dediĉis por Esperanto eĉ en la plej severaj cirkonstancoj dum la batalo kontraŭ la japanaj 
agresantoj. "Ni metu la idealon de Verda Majo sur la bazo de niaj estontaj kunlaboroj", li skribis 
en sia unua mesaĝo. Tio profunde tuŝis la koron de la samideanoj de Takatuki. Tiele komenciĝis la 
afero. 

S-ro Zhang Zhenzhi tiam estis vicestro de la Pedagogia Kolegio de Changzhou, kie sidis la 
oficejo de Changzhou-a Esperanto-Asocio. Ĉar ankaŭ Esperanto-Societo en Takatuki havis 
kelkajn instruistojn kiel siaj membroj, ni do decidis, unue helpi la lemejajn geknabojn de ambaŭ 
urboj amikiĝi inter si per Esperanto. En novembro de 1986 la unuaj leteroj de gelemantoj de 
Elementa Lemejo Tunoe en Takatuki estis senditaj al tiuj de Dongfang Elementa Lemejo en 
Changzhou kun esperanta tradulco. Kvanlcam la lcorespondado ne daŭris longe, oni tamen ne ĉesis 
teni la amikan rilaton de la lemejoj. En 1988, de la translokiĝo de samideana instruisto, la rolon 
prenis en la japana flanko Elementa Lemejo Yosumi, kies ĉefinstruisto estis s-ro Ukita Masaharu, 
la nuna estrano de Esperanto-societo en Takatuki. En 1987 kiam nia tiama urbestro s-ro Chen 
Hongchang vizitis al Takatuki, la flago kun la vorto AMIKECO donacita de Dongfang Elementa 
Lemejo estis sendita al Yosumi Lemejo per la urbestro de Takatuki. La lemejoj Dongfang kaj 
Yosumi oficiale ĝemeliĝis dank al la klopodo de la lokaj Esperanto-organizaĵoj. 

De tiam jaron post jaro la amika rilato de ambaŭ lemejoj donis siajn fruktojn. Ili ne forgesis 
ĉiujare reciproki la gratulon al la geknaboj, kiuj fmis la tutan studon de la lemejo. Foje kaj foje 
okazis interŝanĝoj de lemomaterialoj, videobendoj, desegnaĵoj kaj manlaboraĵoj de geknaboj. En 
la lcorto de Dongfang prospere kreskas amika arbo, kiun plantis la lemejestro de Yosumi memore 
al sia vizito en 1990. Kaj en Yosumi oni vidas flagon donacitan de Dongfang. En ambaŭ lemejoj 
Dongfang kaj Yosumi ŝanĝiĝis multe da lemejestroj tamen la amikeca rilato bonorde daŭris. Post 
kiam la novaj lemejestroj de Dongfang kaj Yosumi surposteniĝis, la unua afero por ili estis sendi 
reciproke mesaĝon esprimi siajn bondezirojn pri daŭriĝo kaj disvolviĝo de la amika rilato inter la 
du lemejoj. Esperantistoj de ambaŭ urboj tion subtenis jen tradukante la mesaĝojn jen perante la 
donacojn ktp. 

La 6-5an de junio 1988 okazis en Takatuki la 36a Kongreso de Esperantistoj en Kansajo, 


Japanio. Invitite de Esperanto-Societo en Takatuki nia asocio sendis la delegacion kiu konsistis el 
s-ro Yue Deben, estro de la Changzhou-a Federacio de Socisciencaj Asocioj , s-ro Zhang Zhenzhi 
kaj s-ro Zhang Changsheng, la nuna prezidanto de Changzhou-a Esperanto-Asocio por partopreni 
en la kongreso. Post la kongreso la tri delegitoj restis 10 tagojn en Takatuki kaj vizitis la lemejon 
Yosumi. Tiu evento estis signifoplena ne nur por ambaŭ ĝemelaj lemejoj sed ankaŭ por la 
Esperanto-movado en ambaŭ urboj. 

Ni devas substreki la fakton ke la Esperanto-kurso de Dongfang jam daŭris pli ol dek jarojn kiel 
oficiala lemoprogramo en la dua, kvara kaj sesa klasoj kaj antaŭ kelkaj jaroj naskiĝis Esperanto- 
kurso ankaŭ en la mezlemejo Qingtan, Changzhou, kie lemas kursofinintoj de Dongfang. En la 
novembro de 2001 sankciite de la eduka instanco de urba registaro ni starigis la bazejon en la 
mezlemejo nomata de "Bazo de Intemacia Interŝanĝo por Eduko kaj Kulturo sub Changzhou-a 
Esperanto-Asocio". Kaj en 2003 funkciis kursoj kun Esperanto kiel oficiala lemo-objekto en 
Liuguojun Profesia Eduka Centro en Changzhou kie lemas parto de diplomiĝintoj de mezlernejo 
Qingtan. Nia Changzhou-a E-movado havas bonan disvolviĝon en la pedagogia kampo. 

La 14an de novembro 2000 mi akompanis s-ron Takeuti Yosikazu, kiu estas eksvicprezidanto de 
Komisiono de UEA pri Azia Esperanto-Movado (KAEM) kaj prezidanto de Esperanto-Societo en 
Takatuki al Dongfang por renkontiĝo kun lemantoj de E-kurso kaj estroj de la lemejo, Tio estis lia 
deka vizito al nia urbo. Kiam s-ro Takeuti kaj mi eniris la klasĉambron, niaj esperantistetoj ĝoje 
kriis al s-ro Takeuti ke lin ili iam konis. Jes, s-ro Takeuti multfoje vizitis Dongfang-an Elementan 
Lemejon kaj donis al ili profundan kaj neforgeseblan impreson. Antaŭ kelkaj jaroj kiam mi kune 
kun s-ro Takeuti promenis en iu vendejo en nia urbo, subite iu servisto de la vendejo diris al s-ro 
Takeuti: "Mi vidis vin en mia elementa lemejo." Kaj ili tuj familiare interparolis. Mi kortuŝiĝis 
dum ilia babilado. En la diskuto pri la estontaj edukaj progresoj niaj lemejaj estroj kaj s-ro Takeuti 
interŝanĝis fotojn kaj materialojn en kiuj montriĝas edukaj agadoj de lemantoj kaj instruistoj en 
lemejoj. S-ro Takeuti donacis al la lemeja E-kurso E-librojn kaj E-sonbendojn por kuraĝigi la 
esperantistetojn kaj instmistojn de la lemejo pli bone lemi kaj instrui nian lingvon. 

En Qingtan-mezlemejo, esperantistetoj estis pli viglaj kaj pli aktivaj. Estas rara sperto por ili 
ĉeesti lecionon faritan de fremdalanda esperantisto. Ili demandis en simplaj Esperantaj vortoj al s- 
ro Takeuti. S-ro Takeuti kun plezuro kaj fervoro respondis iliajn demandojn. Li jam estas 69jara 
kaj eklemis nian lingvon en mezlemejo. Kaj li fervore prezentis al la lemantoj bonan 
lemomanieron korespondi kun alilandaj esperantistoj en nia lingvo. Lia societo havas Esperantajn 
korespondantojn en pli ol 60 landoj kaj regionoj, kaj en tiu flanko li volonte helpas niajn 
lemantojn. Li skribis sian adreson kaj ret-adreson sur nigra tabulo. Li ankaŭ donacis al ĉiu 
lemanto E-libron por subteni kaj kuraĝigi ilin lemi diligente nian lingvon. 

Ankaŭ en aliaj kampoj ni havas multe da kunlaboroj, ekzemple: 

Je la 26a de aprilo 2000 nia asocio ricevis leteron de s-ro Nakatu Masanori, estrarano de 
Esperanto-Societo en Takatuki, en kiu li skribis: "Intemacia Asocio de Takatuki, unu el oficialaj 
instancoj de la urbo Takatuki petis nian societon, Esperanto Societo en Takatuki, ke ni kolektu 
magazinojn presitajn en la nacia lingvo. Tiam tio ne necesas, ke ĝi estu nepre nova. Bonvenaj 
estas ankaŭ tiuj, kiujn oni jam ellegis. La instanco deziras montri al la urbanoj, ke en la mondo 
estas tiom da lingvoj kiom da nacioj. Car japana registaro povus alpreni la anglan lingvon kiel la 
duan oflcialan lingvon. En tia cirkonstanco la Intemacia Asocio de Takatuki intencas montri al la 
urbanoj realon en la mondo. Kiel esperantistoj ni, membroj de Esperanto-Societo en Takatuki estas 
tre ĝojaj pro tio, ke la urbo agnoskas Esperanton kaj petis nin por kolekti tutmonde tiajn 



magazinojn. Bonvolu kunlabori lcun ni kaj sendi al jena adreso magazinojn, lciujn legas ordinaraj 
personoj ĉe vi en ĉiutaga vivo. Ni preferas, ke oni facile divenu en la magazino el kiu lando ĝi 
estas sendita." A1 tiu peto niaj membroj tuj sendis al ili la bezonatajn magazinojn. Ciujare 
Esperanta Ekspozicio en Takatuki ofte ricevis la materialojn el Changzhou-a Esperanto-Asocio. 

En 1990 Changhzou Traktora Teknika Instituto transdonis al nia asocio sian peton ke ni havigu 
al ili specimenojn de novtipaj ilmaŝinaj amortiziloj faritaj de Japanio. Ni sciigis tiun bezonon al 
nia amikeca societo. Nelonge poste ni ricevis kvar amortizilojn kiel donacojn senditajn de s-ro 
Nisikawa, eksprezidanto de Esperanto-Societo en Takatuki. Li estas ankaŭ elstara entreprenisto en 
Takatuki. La Shanghai dogano kredis, ke tiuj amortiziloj estas donacoj anstataŭ importaĵoj kaj 
postulis de ni doganpagon. Post kiam ni prezentis la ateston de nia urba registaro de Changzhou la 
Shanghai dogano donis al ni la amortizilojn. Poste ni transdonacis la amortizilojn al la instituto lcaj 
ricevis la repagon kiel premion de la instituto kaj nia financa institucio en la urbo kaj aliaj kiuj 
bone subtenis nian lokan E-aktivadon, kaj tio donis grandan influon ne nur urbe sed ankaŭ 
publike. 

Ni simple slcizis la historion de nia loka E-movado pri kunlaboro kun nia ĝemela urbo. Ni 
resumas niajn spertojn kiel jene: Unue ni metis nian prioritatan celon krei modelon de kunlaboroj 
de esperantistoj en ĝemelaj urboj, kaj trovis praktilcan eblecon en la projelcto helpi la ĝemeliĝon de 
lemejoj. Due ni prezentis la sukcesan rezulton al la koncemaj instancoj de la urbo, kiu respondecis 
pri la intemaciaj kulturaj interŝanĝoj. Ni ne forgesis tion konigi ankaŭ al la publiko liverante 
novaĵojn al la redakcioj de lokaj gazetoj. Trie ni senĉese konvinkis la magistratanojn pri la bezono 
de Esperanto montrante konkretajn laborfruktojn kiel fidindajn atestaĵojn. Ŝajnas ke tiurilate ni 
lemas multe de Esperanto-Societo en Takatuki kiu havas pli multe da spertoj en sia 39jara 
funkciado. Nun multe pliboniĝis la cirkonstancoj, en kiuj ni aktivas. Ni jam havas nian oficialan 
asocian ĉambron, kie ni regule kunsidas kaj kelkajn individuajn membrojn de UEA kaj nian TTT- 
paghon I http://www.china-esperanto.com J. Nun nia magistrato kaj publiko pli alte taksas nian E- 
aktivadon, kaj tio multe akcelas nian aktivadon. Certe la kunlaboroj de Esperanto-organizaĵoj inter 
ĝemelaj urboj havos ĉiam pli grandan signifon en nia estonta agado. (ĉi tio estis artikolo de s-ro 
Zhang Changsheng, Prezidanto de Changzhou-a Esperanto-Asocio, Cinio, la parto el ĝi estis 
prezentita en la unua kunveno pri ĝemelaj urboj) 

SERVA PLATFORMO 

Mongolio 

S-ro Chimedtseren ENKHEE , Estrarano de Mongola Esperanto-Societo kaj Asista direktoro de 
la Kolegio pri sociaj sciencoj, havis proponon pri ĝemeliĝo inter universitatoj kaj kolegioj, 
interesiĝantoj relcte kontaktu lin pere de ĉi-retadreso: pacosuno@magicnet.mn (el la mesaĝo de 
Germain Pirlot) 

Italio 

S-ro Duilio Magnani l duiliomagnani@iol.it I el Rimini, Italio estas serĉanta samideanojn en la 
ĉina ĝemelurbo Yanzhou. 

Redaktoro: Wu Guojiang / komisiito de UEA pri la projekto "Gemelaj Urboj" 

Adreso: Fushun Shiyouyichang Yanjiusuo 
113008 Fushun Liaoning Cinio 





Telefono/Fakso: +86-413-2650322 (fakso post la 5-a sonorilo) 
Retadreso: amikeco999@21 cn.com ghemelurboi@yahoo.com.cn 




